তেওয়ারীগঞ্জ বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।বর্তমানে এটি প্রথম শ্রেনীর ইউনিয়ন।    আয়তন  মেঘনা বিভাগের  অন্তর্গত একটি ইউনিয়ন। ২০০৮ সালে সাবেক ১৭ নং ভবানীগঞ্জ ইউনিয়ন পরিষদ চেয়ারম্যান জনাব সফি উল্যা মিয়া ভবানীগঞ্জ ইউনিয়ন কে ২ ইউনিয়ন ভাগ করে দেন।   জনসংখ্যা  ২০১১ সালের আদমশুমারি অনুযায়ী তেওয়ারীগঞ্জ ইউনিয়নের জনসংখ্যা ছিল ২৬,৯১১ জন। এর মধ্যে পুরুষ ১৩,০৭৬ জন এবং নারী ১৩,৮৩৫ জন।   অবস্থান ও সীমানা  লক্ষ্মীপুর সদর উপজেলার সর্ব-দক্ষিণে তেওয়ারীগঞ্জ ইউনিয়নের অবস্থান। এ ইউনিয়নের পূর্বে কুশাখালী ইউনিয়ন, উত্তরে মান্দারী ইউনিয়ন ও লাহারকান্দি ইউনিয়ন, পশ্চিমে ভবানীগঞ্জ ইউনিয়ন, দক্ষিণ-পশ্চিমে কমলনগর উপজেলার তোরাবগঞ্জ ইউনিয়ন এবং দক্ষিণে নোয়াখালী জেলার নোয়াখালী সদর উপজেলার আণ্ডারচর ইউনিয়ন অবস্থিত।   ইতিহাস  সুলতানি এবং মুঘল সাম্রাজ্যের এক অবিচ্ছেদ্য অংশ ভুলুয়া রাজ্যের "শহর কসবা" নৌঘাঁটি তথা বর্তমান তেওয়ারীগঞ্জ। ভবানীগঞ্জ প্রতিষ্ঠার প্রায় ৬০০ বছর পূর্বে ভুলুয়া রাজ্যের গোড়াপত্তন হয়। যদিও রানী ভবানী উনবিংশ শতকের কোন এক সময় ভবানীগঞ্জ নামক এলাকার পত্তন করেন। তারপর ভবানীগঞ্জ এলাকা অনেকটা বাজার হিসেবে চাঙ্গা হয়ে ওঠে। কিন্তু একথা সত্য যে শহর কসবার (বর্তমান তেওয়ারীগঞ্জের) রয়েছে হাজার বছরের ইতিহাস। এশিয়া মহাদেশীয় মূল ভূখণ্ডের সর্বদক্ষিণ অংশ হলো বর্তমান লক্ষ্মীপুর জেলা। কেননা এই জেলার দক্ষিণে রয়েছে মেঘনা এবং তারপরেই বঙ্গোপসাগর। বিখ্যাত চীনা পরিব্রাজক হিউয়েন সাঙ ৬৩৮ খ্রিষ্টাব্দে বাংলা ভ্রমণ করেন। এ সময় প্রবল প্রতাপের সাথে হর্ষবর্ধন বাংলা শাসন করেন। হিউয়েন সাঙ সমতটকে তার ভাষায় 'সান-মো-তা-চা' (সমতট) বলে উল্লেখ করেন। তিনি এর পরিসীমা বর্ণনা করতে গিয়ে বলেন এ দেশটির পরিসীমা তিন হাজার লি (ছয় লি-তে এক মাইল) এবং এটি বিশাল সাগর তটে অবস্থিত। সাং তার 'সিউতী' নামক ভ্রমণ বৃত্তান্তে 'কমলাঙ্ক'কে সমুদ্র তীরবর্তী বলে উল্লেখ করেন। হিউয়েন সাঙ এর বর্ণনা অনুযায়ী এ কথাই প্রতীয়মান হয় যে ৬৩৮ খ্রিষ্টাব্দের বহু পরে ও ১২০০ খ্রিষ্টাব্দের মধ্যে সমতটের দক্ষিণ-পশ্চিমাঞ্চল তথা ভুলুয়া রাজ্য সমুদ্র বক্ষ থেকে জেগে ওঠে। এর মাঝামাঝি প্রায় অষ্টম শতক থেকে ধীরে ধীরে সমতটের এই অংশে মানব পদচারণা শুরু হয়। তবে ভুলুয়া রাজ্য তথা বর্তমান তেওয়ারীগঞ্জের মূল ইতিহাস শুরু হয় ১২০৩ খ্রিষ্টাব্দে বিশ্বম্ভর শূরের ভুলুয়া রাজ্য পত্তনের মধ্য দিয়ে। ২০০৮ সালে ১৭নং ভবানীগঞ্জ ইউনিয়নকে ভাগ করে ১৯নং তেওয়ারীগঞ্জ ইউনিয়ন গঠিত হয়।   প্রশাসনিক কাঠামো  তেওয়ারীগঞ্জ ইউনিয়ন লক্ষ্মীপুর সদর উপজেলার আওতাধীন ১৯নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ। এটি ১১টি মৌজা নিয়ে গঠিত। এ ইউনিয়নের গ্রামসমূহ হল:  পূর্ব চর উভূতি  দক্ষিণ আঁধারমানিক  পূর্ব ধর্মপুর  ধর্মপুর  আঁধারমানিক  হোসেনপুর  চর মনসা  মধ্য চর মনসা  পূর্ব চর মনসা  বিনোদ ধর্মপুর  শহর কসবা  চরমটুয়া   ভাষা ও সংস্কৃতি  লক্ষ্মীপুর-নোয়াখালী অঞ্চলের ভাষার বৈশিষ্ট্য একই রকম, একই সাংস্কৃতিক পরিমন্ডলে অবস্থিত বলে এর লোক সংস্কৃতি, লোক ঐতিহ্য, লোকক্রীড়া আচার অনুষ্ঠান প্রায় একই রকম। এখানকার মানুষ প ও ফ স্থলে “হ” উচ্চারন করে। যেমন- পানি<হানি, ফুল<হুল। আমি<আঁই।  ”কলা” উচ্চারণ স্থানীয় ভাবে “কেলা” বলা হয়। ক্রিয়াপদে পুরুষ ভেদে “ছত্তি”, “ছেন্নি” উচ্চারিত হয়। “এ” স্থলে অনেক ক্ষেত্রে “অ” উচ্চারিত হয়। যেমন- এখন<অন। “মহাপ্রাণ” ব্যবহার নেই বল্লেই চলে  যেমন-গ,চ,ট,ত,প,স এর ব্যবহার বেশী। অন্যদিকে ঘ,ছ,ঠ,থ,ফ,ভ,শ এর ব্যবহার খুবই সীমিত। কোন কোন ক্ষেত্রে “ঠ” এর স্থানে “ড” উচ্চারিত হয় যেমন কাঠাল<কাঁডাল।  এই জেলার মানুষ নোয়াখালীর আঞ্চলিক ভাষায় কথা বললেও বর্তমান নোয়াখালী জেলার আঞ্চলিক ভাষার সাথে লক্ষ্মীপুর জেলার আঞ্চলিক ভাষার অনেক পার্থক্য রয়েছে। ফলে আংশিক হলেও নোয়াখালী জেলার সাথে লক্ষ্মীপুর জেলার ভাষাগত পার্থক্য বিদ্যমান।  লক্ষ্মীপুর জেলার জনপ্রিয় আঞ্চলিক গানের মধ্যে রয়েছে :    হুলে হলে ধানে গানে জিয়াল মাছের হুইর / মেঘনার কূলে আঙ্গো বাড়ি জিলা লক্ষ্মীপুর।  গরুর গোস্ত আইনছে বাবা আইনছে গোল আলু / আঙ্গো বাইৎ ম্যাজ্জান আইছে খালায় আর খালু।   শিক্ষা ব্যবস্থা  তেওয়ারীগঞ্জ ইউনিয়নের সাক্ষরতার হার ৩৬.১০%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা, ১০টি প্রাথমিক বিদ্যালয় ও ৫ টি নূরানী মাদ্রাসা রয়ে   নতুন তেওয়ারীগঞ্জ ইসলামীয়া দাখিল মাদ্রাসা।  চরমটুয়া আল-আরাবিয়া দারুল উলূম মাদ্রাসা।  মদিনাতুল উলুম মডেল মাদ্রাসা।  ধর্মপুর সরকারি প্রাথমিক বিদ্যালয়। পূর্ব চরমনসা সরকারি প্রাথমিক বিদ্যালয়। হোসেনপুর সরকারি প্রাথমিক বিদ্যালয়। শহীদ শেখ রাসেল উচ্চ বিদ্যালয়।  হোসেনপুর উচ্চ বিদ্যালয়। বিনোদধর্মপুর তারতীলুল কুরআন মাদ্রাসা। বাদশা মিয়া তালিমুল কোরআন নূরানী মাদ্রাসা। সৈয়দ শিরীন গার্লস স্কুল এন্ড কলেজ। আধার মানিক সরকারি প্রাথমিক বিদ্যালয়। শহর কসবা নূরানী তালিমুল কুরআন মাদরাসা।   যোগাযোগ ব্যবস্থা  লক্ষ্মীপুর সদরের ঝুমুর থেকে ৯ কিলোমিটার দক্ষিণে ভবানীগঞ্জ চৌরাস্তা পর্যন্ত ভাড়া ২০ টাকা। ভবানীগঞ্জ চৌরাস্তা থেকে ৩.৫ কিলোমিটার পূর্বে নতুন তেওয়ারীগঞ্জ ভাড়া ১৫/২০ টাকা।   হাট-বাজার    নতুন তেওয়ারীগঞ্জ বাজার  পুরাতন তেওয়ারীগঞ্জ বাজার  ভবেরহাট বাজার  নুরুল্লা গোডাউন  মৌলভীরহাট  তৈয়ব চৌধুরীর বাজার  আবুর দরজা  সলিং এর মাথা   দর্শনীয় স্থান    বয়ার চরের বয়া'র ধ্বংসাবশেষ।  বিস্তির্ণ চরাভূমি।  কনফিডেন্স ফিশারিজ এবং এর আশেপাশের খাল ও চরাভূমি।  নুরুল্লার গোডাউনে অবস্থিত পাকিস্তান আমলের ক্ষতচিহ্ন ধ্বংসপ্রায় সরকারি গোডাউন।    আরও দেখুন   লক্ষ্মীপুর সদর থানা  লক্ষ্মীপুর জেলা   তথ্যসূত্র   বিষয়শ্রেণী:লক্ষ্মীপুর সদর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ